Københavns Adresseavis, 1772-05-27
J Anledning af det udkomne Skrivt kaldet Det Forvandlede Dannemark. Det er en roesværdig Bestræbelse, at ville anvende sin lille Tænkekraft til at udfinde saadanne Forslage, hvorved de Mangler, som maatte findes i vore offentlige Indretninger, kunde afhielpes; Men Forf af Det Forvandlede Dannemark begaaer samme Uforsigtighed, som de fleste af vore Tiders Stats=Støbere, nemlig: ey at prøve sine Kræfter til et saa vigtigt Foretagende, og ey i forveyen at erhverve sig den i saa Fald høyt fornødne nøye Jndsigt og Kundskab om de Ting han dog troer sig dygtig nok til at kunde forbedre. At Forfatteren mangler saadan Kundskab, det vil man, for denne Gang, kun bevise af den Sammenligning, som han synes at ville anstille imellem en Assessor i Hof= og Stad Retten og en Kansellist, naar han siger: "at der udfordres dog meget meere til at være " Kansellist i et Departements Kontoir, end simpel Assessor i Hof= og Stads=Retten, samt, at den første bestandig maa " have meget Arbeide, og den sidste undertiden har lidet, og undertiden slet intet. Kunde nogen, som til fulde forstaaer, hvad Egenskaber den førstes Forretninger og den sidstes Embede udfordrer og setter forud, vel falde paa, saaledes som Forfatteren, at ansee Dommer=Embedet af mindre Vigtighed end Kansellistens Forretninger: Man spørge Forfatteren, hvad for erhvervede Kundskaber, der nødvendigen udfordres til at være Assessor Dette Spørsmaal kan han ey besvare; thi hans foranførte Sammenligning viiser, at han ey forstaaer sig paa sligt - men man vil lære ham det: Førend man vover at paatage sig et Dommer=Embede, og dersom man vil vente, med en god Samvittighed, at kunde forestaae et saa vigtigt Embede, hvori Dommerens Vankundighed ville have de farligste Følger for Parternes Liv, Velfærd og Ære, saa udfordres der jo nødvendigen at være god Jurist, men for at blive dette, maa man jo anvende en god Deel af sine Ungdoms Aar paa at erholde en tilstrækkelig Jndsigt og nøye Kundskab om Lovene, saavel den naturlige som de borgerlige, samt om alt det, som dermed har nogen Forvantskab. Dette maa i almindelighed nødvendigen sættes forud hos enhver retskaffen Dommer, og om en Assessor i Hof= og StadsRetten i sær maa det saa meget meere gielde, som man har Grund til at troe, at Hans Majestæts allernaadigste Villie er, at Vedkommende altid skal see derhen, at denne Ret bliver besat med saadanne Mænd, hvoraf der ved forefaldende Leyligheder kan udtages værdige Lemmer til at beklæde det høyeste Dommer=Embede i begge Rigerne; hvoraf nødvendig følger, at en Assessor i Hof= og Stads=Retten bør have en meere udvidet Kundskab, end den, man i almindelighed fordrer af en Herreds= eller Birke=Dommer. Det lader ellers, som om det kun var den nederste Assessor i Retten, som Forfatteren vil have til Livs, og som han troer at have enten slet intet, eller dog kun lidet at bestille, i Ligning mod Kansellisteen; men derved røber Forfatteren sin store Vankundighed, og at han aldeles ikke veed hvorledes der gaaer til i en Ret, hvor der dømmes efter foregaaende Votering. Lad os nu komme til Kansellisten : Man spørger her ikke om, hvad Jndsigter en Kansellist muelig kan have, men allene, ligesom om Dommeren, hvad han nødvendig bør have? Saavidt man veed, da bestaaer en Kansellistes Forretninger. fornemmelig deri, at han i Protokollen forfatter et fuldstændigt og paalideligt Udtog af de indkommende Ansøgninger og Forestillinger. Ere disse Udtoge vel forfattede, da bliver det ham siden en let Sag, efter den faldne Resolution i Collegio, at opsætte en Bevilling, et Brev eller anden Expedition, der i det Væsentlige nødvendigen maae komme overeens med ProLocol=Extrakteen, og ey derfra kan være forskiellig, undtagen i Henseende til Stillen og Forbindelsen mellem det Ansøgte og det Bevilgede. Til at opnaae en Færdighed i at giøre deslige Extrakter, troer man ikke, der behøves mange Aars Forberedning. En god sund Forstand og nogen Øvelse, tænker man, kan dertil være nok; men ingen, uden Forfatteren, skal vel ville paastaae, at saadant Arbeyde forudsætter ligesaa, eller meere udstrakte Jndsigter hos Kancellisten end hos en Assessor, eller at Kancellisten derfor behøver at have Studeringer eller at være Jurist, og hvorledes kan man da sige, at der udfordres meget meere af den første end af den sidste, Man veed, at der i mange Aar har i Kancelliet været ustuderede Kancellister, som dog altid have været og er gode og vel skikkede til deres Forretninger; men man tvivler meget paa, at disse samme Folk skulle være saa uforsigtige at troe sig dygtige nok til at være Assessorer i Hof= og Stats=Retten; derimod maatte det være en ussel Assessor, som ikke, hvad Øyeblik det forlangtes, kunde paatage sig at være Kancellist, naar han allene havde været nogle Dage i Kancelliet for at lære Haandgrebene og det Mekaniske i deslige Kontoir=Forretninger.